
చెన్నై: పార్టీలో, పాలనలో పూర్తిగా పట్టుకోల్పోయి, చివరకు చేతికంది వస్తుందన్న రెండాకుల గుర్తు సైతం చేజారిపోవడంతో అన్నాడీఎంకే అసమ్మతి వర్గం నాయకుడు టీటీవీ దినకరన్ ఆర్కే నగర్ నియోజకవర్గంలో పోటీకి సమాయత్తమవుతున్నారు. ఈ ఎన్నికల్లో తాను తప్ప కుండా టోపీ గుర్తుపై పోటీ చేస్తానని ఇటీవలే ఆయన ప్రకటించారు. గత ఏప్రిల్లో ఆర్కేనగర్ ఎన్నికల్లో రెండాకులను ఎన్నికల సంఘం స్తంభింపజేయడంతో అధికార పార్టీ తరఫున దినకరన్ టోపీ గుర్తుపై పోటీకి దిగారు. ఆ ఎన్నికల్లో గెలిచి ఉంటే దినకరన్ పార్టీలో, పాలనలోపట్టు సాధించి ఉండేవారు.ప్రస్తుతం అన్నాడీఎంకే పేరును సైతం వాడుకోలేని నిర్బంధంలో ఉన్నారు. గత ఏప్రిల్లో జరిగిన ఆర్కేనగర్ ఎన్నికల ప్రచారం సందర్భంగా అక్కడి ఓటర్లకు బాగా పరిచయమైన టోపీ గుర్తుపై స్వతంత్య్ర అభ్యర్థిగా ఆయన పోటీ చేస్తారని తెలుస్తోంది. అయితే ఆ టోపీ గుర్తు కూడా దినకరన్కు అందని ద్రాక్షపండే అవుతుందని తెలుస్తోంది. ఈ విషయమై ఎన్నికల సంఘం అధికారి ఒకరు మాట్లాడుతూ దినకరన్ కొత్త పార్టీని ప్రారంభించి ఎన్నికల సంఘానికి దరఖాస్తు చేసుకుంటే ఆ పార్టీ పేరును నమోదుచేస్తుందని, అయితే ఆ పార్టీ ఎన్నికల సంఘం జాబితాలోని గుర్తులలోని ఓ గుర్తును ప్రత్యేకించి కావాలని డిమాండ్ చేయాలంటే ఆ పార్టీ కనీసం 12 నియోజకవర్గాలలో పోటీ చేయాల్సి ఉంటుందన్నారు. ప్రస్తుతానికి దినకరన్ కొత్త పార్టీని ప్రారంభించే పరిస్థితులలో లేరని ఆయన అనుచరులు చెబుతున్నారు. ఇండిపెండెంట్గా ఆర్కేనగర్లో ఆయన పోటీకి దిగి తనకు టోపీ గుర్తు కావాలని అడిగినా ఆ గుర్తును ఇతర అభ్యర్థులు ఎవరూ కోరకుంటేనే లభిస్తుంది. అలా కాకుండా ఇద్దరి కంటే అధికంగా అభ్యర్థులు టోపీ గుర్తు కోసం పట్టుబడితే వారి పేర్లున్న చిట్టీలను లాటరీ వేసి గుర్తును కేటాయిస్తారు. అంటే అభ్యర్థుల అదృష్టాన్ని బట్టి ఆ గుర్తు లభిస్తుంది. ఈ అంశాలను పరిశీలిస్తే దినకరన్కు టోపీ గుర్తు లభించడం కష్టసాధ్యమేనని తెలుస్తోంది.

chennai: paartiiloo, paalanalo puurtigaa pattukolpoyi, chivaraku chetikandi vastundanna rendaakula gurtu saitam chejaripovadamto annadienke asammati vargam nayakudu ttv dinakaran aarke nagar niyojakavargamlo potiki samaayattamavutunnaaru. ee ennikallo taanu tappa kunda topy gurthupai poty chestaanani itivale aayana prakatinchaaru. gatha eprillo arcanagar ennikallo rendaakulanu ennikala sangham stambhimpajeyadamto adhikara party tarafuna dinakaran topy gurthupai potiki digaaru. aa ennikallo gelichi unte dinakaran paartiiloo, palanalopattu saadhinchi undevaaru.prastutam annadienke paerunu saitam vaadukoleni nirbandhamlo unnaaru. gatha eprillo jarigina arcanagar ennikala prachaaram sandarbhamgaa akkadi otarlaku baga parichayamaina topy gurthupai swatantyra abhyardhigaa aayana poty chestaarani telustondi. ayithe aa topy gurtu kuudaa dinakaranku andani drakshapande avutundani telustondi. ee vishayamai ennikala sangham adhikari okaru maatlaadutuu dinakaran kotta paartiini praarambhinchi ennikala sanghaaniki darakhastu chesukunte aa party paerunu namoduchestundani, ayithe aa party ennikala sangham jaabitaaloni gurtulaloni oo gurtunu pratyekinchi kaavaalani demand cheyalante aa party kaneesam 12 niyojakavargaalalo poty cheyalsi untundannaaru. prastutaaniki dinakaran kotta paartiini praarambhinche paristhitulalo lerani aayana anucharulu chebutunnaru. indipendentga aarkenagarlo aayana potiki digi tanaku topy gurtu kaavaalani adigina aa gurtunu itara abhyardhulu evaruu korakuntene labhistundi. alaa kakunda iddari kante adhikamgaa abhyardhulu topy gurtu kosam pattubadithe vaari paerlunna chittiilanu latery vesi gurtunu ketaayistaaru. ante abhyardhula adrushtaanni batti aa gurtu labhistundi. ee amsaalanu pariseeliste dinakaranku topy gurtu labhinchadam kashtasaadhyamenani telustondi.